ਸਿਰਲੇਖ: ਕਸ਼ਮੀਰ 'ਤੇ ਇਮਰਾਨ ਖ਼ਾਨ ਦੇ ਮੰਤਰੀ ਫ਼ਵਾਦ ਹੂਸੈਨ ਚੌਧਰੀ ਦਾ ਭੜਕਾਉਣ ਵਾਲਾ ਬਿਆਨ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਐਤਵਾਰ ਨੂੰ ਪਾਕਿਸਤਾਨ ਦੇ ਵਿਗਿਆਨ ਅਤੇ ਤਕਨੀਕ ਮੰਤਰੀ ਫ਼ਵਾਦ ਹੁਸੈਨ ਚੌਧਰੀ ਨੇ ਪੀਐੱਮ ਮੋਦੀ ਨੂੰ ਨਿਸ਼ਾਨੇ 'ਤੇ ਲੈਂਦਿਆਂ ਕਿਹਾ ਕਿ ਭਾਰਤ ਨੇ ਜੇ ਉਂਗਲ ਦਿਖਾਈ ਤਾਂ ਪਾਕਿਸਤਾਨ ਹੱਥ ਤੋੜ ਦੇਵੇਗਾ ਅਤੇ ਮੁੱਕਾ ਦਿਖਾਇਆ ਤਾਂ ਮੂੰਹ ਤੋੜਣ ਦੀ ਤਾਕਤ ਰੱਖਦੇ ਹਾਂ।

ਫ਼ਵਾਦ ਚੌਧਰੀ ਨੇ ਕਿਹਾ, ''ਨਰਿੰਦਰ ਮੋਦੀ ਫਾਸੀਵਾਦੀ ਹਨ। ਜਦੋਂ ਤੋਂ ਦੁਬਾਰਾ ਜਿੱਤ ਕੇ ਆਏ ਹਨ ਉਦੋਂ ਤੋਂ ਹੀ ਉਹ ਕੁਝ ਜ਼ਿਆਦਾ ਹੰਕਾਰੀ ਹੋ ਗਏ ਹਨ। ਜੇ ਤੁਸੀਂ ਅਮਨ ਚਾਹੁੰਦੇ ਹੋ ਤਾਂ ਅਸੀਂ ਅਮਨ ਦੇ ਲਈ ਖੜੇ ਹਾਂ ਅਤੇ ਜੇ ਤੁਸੀਂ ਜੰਗ ਚਾਹੁੰਦੇ ਹੋ ਤਾਂ ਅਸੀਂ ਜੰਗ ਦੇ ਲਈ ਖੜੇ ਹਾਂ। ਅਸੀਂ ਹਰ ਹਾਲਾਤ ਲਈ ਤਿਆਰ ਹਾਂ। ਜੇ ਤੁਸੀਂ ਉਂਗਲ ਦਿਖਾਈ ਤਾਂ ਅਸੀਂ ਹੱਥ ਤੋੜਨ ਦੀ ਹਿੰਮਤ ਰੱਖਦੇ ਹਾਂ। ਜੇ ਮੁੱਕਾ ਦਿਖਾਓਗੇ ਤਾਂ ਅਸੀਂ ਤੁਹਾਡਾ ਮੂੰਹ ਤੋੜਨ ਦੀ ਤਾਕਤ ਰੱਖਦੇ ਹਾਂ।''

ਫ਼ਵਾਦ ਚੌਧਰੀ ਨੇ ਅੱਗੇ ਕਿਹਾ, ''ਇਸ ਸਮੇਂ ਪਾਕਿਸਤਾਨ ਦੀ ਡਿਪਲੋਮੇਸੀ ਬਿਲਕੁਲ ਸਹੀ ਰਾਹ 'ਤੇ ਹੈ। 27 ਸਤੰਬਰ ਨੂੰ ਪ੍ਰਧਾਨ ਮੰਤਰੀ ਇਮਰਾਨ ਖ਼ਾਨ ਸੰਯੁਕਤ ਰਾਸ਼ਟਰ 'ਚ ਬਹੁਤ ਅਹਿਮ ਤਕਰੀਰ ਕਰਨ ਜਾ ਰਹੇ ਹਨ। ਸਾਡੇ ਨਾਲ ਇਸਲਾਮਿਕ ਦੇਸ ਖੜੇ ਹਨ। ਤੁਰਕੀ ਸਾਡੇ ਨਾਲ ਖੜਾ ਹੈ। ਯੂਏਈ ਨੇ ਮੋਦੀ ਨੂੰ ਸਨਮਾਨ ਦੇ ਕੇ ਪਾਕਿਸਤਾਨ ਨੂੰ ਨਿਰਾਸ਼ ਕੀਤਾ ਹੈ।'' ਫ਼ਵਾਦ ਚੌਧਰੀ ਲਾਹੌਰ 'ਚ ਪੱਤਰਕਾਰਾਂ ਨਾਲ ਗੱਲ ਕਰ ਰਹੇ ਸਨ।

ਫ਼ਵਾਦ ਚੌਧਰੀ ਨੂੰ ਪੁੱਛਿਆ ਗਿਆ ਕਿ ਕਸ਼ਮੀਰ ਵਿਵਾਦ 'ਤੇ ਆਰਗੇਨਾਈਜ਼ੇਸ਼ਨ ਆਫ਼ ਇਸਲਾਮਿਕ ਕੋ-ਆਪਰੇਸ਼ਨ ਅਤੇ ਇਸਲਾਮਿਕ ਬਲਾਕ ਦੀ ਭੂਮਿਕਾ ਕੀ ਹੋਵੇਗੀ। 

ਇਸ ਦੇ ਜਵਾਬ 'ਚ ਫ਼ਵਾਦ ਚੌਧਰੀ ਨੇ ਕਿਹਾ, ''ਇੱਥੇ ਕੋਈ ਮੁਸਲਿਮ ਬਲਾਕ ਨਹੀਂ ਹੈ। ਸਾਰੇ ਮੁਸਲਿਮ ਦੇਸ ਸੰਘਰਸ਼ 'ਚ ਉਲਝੇ ਹੋਏ ਹਨ। ਜੋ ਦੇਸ ਸਥਿਰ ਹਨ, ਜਿਵੇਂ ਤੁਰਕੀ ਸਾਡੇ ਨਾਲ ਖੜਾ ਹੈ। ਬਾਕੀ ਦੇ ਮੁਸਲਿਮ ਦੇਸ ਆਪਣੇ ਹਿੱਤਾਂ ਦੇ ਹਿਸਾਬ ਨਾਲ ਫ਼ੈਸਲਾ ਕਰਨਗੇ।''

ਫ਼ਵਾਦ ਚੌਧਰੀ ਨੇ ਸੰਯੁਕਤ ਅਰਬ ਅਮੀਰਾਤ (UAE) ਵੱਲੋਂ ਮੋਦੀ ਨੂੰ ਸਨਮਾਨ ਮਿਲਣ 'ਤੇ ਕਿਹਾ, ''ਇਸ 'ਚ ਕੋਈ ਸ਼ੱਕ ਨਹੀਂ ਹੈ ਮੋਦੀ ਨੂੰ ਯੂਏਈ ਦਾ ਸਰਬਉਚ ਨਾਗਰਿਮ ਸਨਮਾਨ ਮਿਲਣ ਨਾਲ ਪਾਕਿਸਤਾਨ 'ਚ ਨਿਰਾਸ਼ਾ ਹੈ। ਅਸੀਂ ਲੋਕ ਯੂਏਈ ਨੂੰ ਆਪਣਾ ਦੋਸਤ ਮੰਨਦੇ ਹਾਂ ਅਤੇ ਉਸ ਨੂੰ ਇਹ ਨਹੀਂ ਭੁੱਲਣਾ ਚਾਹੀਦਾ ਕਿ ਦੁਬਈ ਨੂੰ ਬਣਾਉਣ 'ਚ ਪਾਕਿਸਤਾਨ ਦੀ ਵੱਡੀ ਭੂਮਿਕਾ ਰਹੀ ਹੈ। ਕਸ਼ਮੀਰ ਵਿਵਾਦ ਕੋਈ ਪਾਕਿਸਤਾਨ ਦੀ ਸਮੱਸਿਆ ਨਹੀਂ ਹੈ ਸਗੋਂ ਇਹ ਵਿਸ਼ਵ ਪੱਧਰ 'ਤੇ ਮਨੁੱਖੀ ਅਧਿਕਾਰ ਦਾ ਮੁੱਦਾ ਹੈ।''

ਅਬੂ ਧਾਬੀ ਦੇ ਕ੍ਰਾਉਨ ਪ੍ਰਿੰਸ ਨੇ ਪੀਐੱਮ ਮੋਦੀ ਦੇ ਯੂਏਈ ਦੌਰੇ 'ਤੇ ਕਿਹਾ ਕਿ ਉਹ ਬਹੁਤ ਹੀ ਧੰਨਵਾਦੀ ਹਨ ਕਿ ਉਨ੍ਹਾਂ ਦੇ ਭਰਾ ਆਪਣੇ ਦੂਜੇ ਘਰ ਅਬੂ ਧਾਬੀ (ਸੰਯੁਕਤ ਅਰਬ ਅਮੀਰਾਤ ਦੀ ਰਾਜਧਾਨੀ) ਆਏ ਹਨ। ਇਸ ਤੋਂ ਪਹਿਲਾਂ ਯੂਏਈ ਨੇ 'ਆਰਡਰ ਆਫ਼ ਜਾਯੇਦ' ਸਨਮਾਨ ਨਾਲ ਰੂਸੀ ਰਾਸ਼ਟਰਪਤੀ ਵਲਾਦਿਮੀਰ ਪੁਤਿਨ, ਮਹਾਰਾਣੀ ਐਲਿਜ਼ਾਬੇਥ-2 ਅਤੇ ਚੀਨ ਦੇ ਰਾਸ਼ਟਰਪਤੀ ਸ਼ੀ ਜਿਨਪਿੰਗ ਨੂੰ ਨਵਾਜ਼ਿਆ ਸੀ।

ਇਹ ਵੀ ਪੜ੍ਹੋ:

ਪਾਕਿਸਤਾਨ ਦੇ ਰੇਲ ਮੰਤਰੀ ਸ਼ੇਖ ਰਾਸ਼ਿਦ ਨੇ ਵੀ ਐਤਵਾਰ ਨੂੰ ਕਸ਼ਮੀਰ ਮੁੱਦੇ 'ਤੇ ਭਾਰਤ...